62020TJ0274_INF
Решение на Общия съд (пети разширен състав) от 15 септември 2021 г. — MHCS/EUIPO — Lidl Stiftung (Нюанс на оранжев цвят)
(Дело T‑274/20)
„Марка на Европейския съюз — Производство за обявяване на недействителност — Марка на Европейския съюз, състояща се от нюанс на оранжев цвят — Абсолютно основание за отказ — Член 7, параграф 1, буква б) от Регламент (ЕО) № 40/94 (понастоящем член 7, параграф 1, буква б) от Регламент (ЕС) 2017/1001) — Служебна проверка на фактите — Член 95, параграф 1 от Регламент 2017/1001 — Вид на марката — Цветна марка — Право на изслушване — Член 94 от Регламент 2017/1001“
1.
Марка на Европейския съюз — Производство по обжалване — Лица, които могат да обжалват и да бъдат страни в производството по обжалване — Лица, чиито искания не са уважени с дадено решение — Решение, с което преписката се връща на долустоящата инстанция за ново разглеждане
(член 72, параграф 4 от Регламент 2017/1001 на Европейския парламент и на Съвета)
(вж. т. 23 и 24)
2.
Марка на Европейския съюз — Процедурни разпоредби — Служебна проверка на фактите — Производство за обявяване на недействителност поради наличие на абсолютни основания за отказ — Разглеждане само на изтъкнатите основания — Вземане предвид на общоизвестни факти
(член 7 и член 95, параграф 1 от Регламент 2017/1001 на Европейския парламент и на Съвета)
(вж. т. 32, 33 и 38)
3.
Марка на Европейския съюз — Процедурни разпоредби — Решения на Службата — Зачитане на правото на защита — Приложно поле на принципа
(член 41, параграф 2, буква а) от Хартата на основните права на Европейския съюз; член 94, параграф 1, второ изречение от Регламент 2017/1001 на Европейския парламент и на Съвета)
(вж. т. 46)
Предмет
Жалба срещу решението на първи апелативен състав на EUIPO от 24 февруари 2020 г. (преписка R 2392/2018‑1), постановено в производството за обявяване на недействителност със страни Lidl Stiftung & Co. и MHCS
Диспозитив
1)
Отменя решението на първи апелативен състав на Службата на Европейския съюз за интелектуална собственост (EUIPO) от 24 февруари 2020 г. (преписка R 2392/2018‑1).
2)
EUIPO понася направените от нея съдебни разноски и половината от разноските на MHCS.
3)
Lidl Stiftung & Co. KG понася направените от него съдебни разноски и половината от разноските на MHCS.